༄༅༅།།རྒྱ་གར་སྐད་དུ།ཨཱརྱ་ཙ་ཏུཿསཏྱ་སཱུ་ཏྲ།བོད་སྐད་དུ།འཕགས་པ་བདེན་པ་བཞིའི་མདོ།།སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ།།འདི་སྐད་བདག་གིས་ཟོས་པ་དུས་གཅིག་ན།བཅོམ

ལྡན་འདས་དམར་བུ་ཅན་གྱི་གྲོང་ཁྱེར་དང་རྒྱལ་པོའི་ཁབ་ཀྱི་བར་གྱི་དབུས་ན་རྒྱལ་པོའི་གནས་འོད་མའི་དབྱུག་པ་ཅན་ན་ནུབ་མོ་ཉེ་བར་རྟེན་ཅིང་དགེ་སློང་གི་དགེ་འདུན་ཆེན་པོ་དང་ཟབས་ཅིག་ཏུ་བཞུགས་སོ།།དེ་ནས་བཅོམ་ལྡན་འདས་ཀྱིས་དགེ་སློང
རྣམས་ལ་བཀའ་སྩལ་པ།དགེ་སློང་དག་ང་དང་ཁྱེད་ཅག་ཁོ་ནས་འཕགས་པའི་བདེན་པ་བཞི་པོ་དེ་དག་མ་ཤེས་མ་མཐོང་།ཁོང་དུ་མ་ཆུད།སོ་སོར་མ་རྟོགས་པས་ལམ་རིང་པོ་འདིར་རྒྱུག་ཅིང་འཁོར་བར་གྱུར་ཏོ།།བཞི་པོ་དེགང་ཞེ་ན།
ང་དང་ཁྱེད་ཅག་ཁོ་ནས་སྡུག་བསྔལ་འཕགས་པའི་བདེན་པ་མ་ཤེས་མ་མཐོང་།ཁོང་དུ་མ་ཆུད་སོ་སོར་མ་རྟོགས་པས་ལམ་རིང་པོ་འདིར་རྒྱུག་ཅིང་འཁོར་བར་གྱུར་ཏོ།།ང་དང་ཁྱེད་ཅག་ཁོ་ནས་སྡུག་བསྔལ་ཀུན་འགྱུར་འཕགས་པའི་བདེན་པ
མ་ཤེས་མ་མཐོང་།ཁོང་དུ་མ་ཆུད།སོ་སོར་མ་རྟོགས་པས་ལམ་རིང་པོ་འདིར་རྒྱུག་ཅིང་འཁོར་པར་གྱུར་ཏེ།།ང་དང་ཁྱེད་ཅག་ཁོ་ནས་སྡུག་བསྔལ་འགོག་པ་འཕགས་པའི་བདེན་པ་མ་ཤེས་མ་མཐོང་།ཁོང་དུ་མ་ཆུད།སོ་སོར་མ་རྟོགས
པས་ལམ་རིང་པོ་འདིར་རྒྱུག་ཅིང་འཁོར་བར་གྱུར་ཏོ།།ང་དང་ཁྱེད་ཅག་ཁོ་ནས་སྡུག་བསྔལ་འགོག་པར་འགྲོ་བའི་ལམ་འཕགས་པའི་བདེན་པ་མ་ཤེས་མ་མཐོང་།ཁོང་དུ་མ་ཆུད།སོ་སོར་མ་རྟོགས་པས་ལམ་རིང་པོ་འདིར་རྒྱུག་ཅིང་འཁོར
བར་གྱུར་ཏོ།།དགེ་སློང་དག་ངས་སྡུག་བསྔལ་འཕགས་པའི་བདེན་པ་རྗེས་སུ་རྟོགས་ཤིང་སོ་སོར་རྟོགས་ཏེ་སྲིད་པའི་སྲེད་པ་བཅད་པས་འཁོར་བའི་སྐྱེ་བ་ཟད་དེ་ད་ནི་སྲིད་པ་གཞན་མེད་དོ།།ངས་སྡུག་བསྔལ་ཀུན་འབྱུང་འཕགས་པའི་བདེན
པ་རྗེས་སུ་རྟོགས་ཤིང་སོ་སོར་རྟོགས་ཏེ།སྲིད་པའི་སྲེད་པ་དེ་བཅད་པས་འཁོར་བའི་སྐྱེ་བ་ཟད་དེ།ད་ནི་སྲིད་པ་གཞན་མེད་དོ།།ངས་སྡུག་བསྔལ་འགོག་པ་འཕགས་པའི་བདེན་པ་རྗེས་སུ་རྟོགས་ཤིང་སོ་སོར་རྟོགས་ཏེ།སྲིད་པའི་སྲེད་པ

དེ་བཅད་པས་འཁོར་བའི་སྐྱེ་བ་ཟད་དེ།ད་ནི་སྲིད་པ་གཞན་མེད་དོ།།ངས་སྡུག་བསྔལ་འགོག་པར་འགྲོ་བའི་ལམ་འཕགས་པའི་བདེན་པ་རྗེས་སུ་རྟོགས་ཤིང་སོ་སོར་རྟོགས་ཏེ།སྲིད་པའི་སྲེད་པ་དེ་བཅད་པས་འཁོར་བའི་
སྐྱེ་བ་ཟད་དེ།ད་ནི་སྲིད་པ་གཞན་མེད་དོ།།བཅོམ་ལྡན་འདས་ཀྱིས་དེ་སྐད་ཅེས་བཀའ་སྩལ་ཏེ།བདེ་བར་གཤེགས་པས་དེ་སྐད་གསུངས་ནས་སྟོན་པས་གཞན་ཡང་འདི་སྐད་ཅེས་བཀའ་སྩལ་ཏོ།།ང་དང་ཁྱེད་ཅག་ཁོ་ན་ཡིས།།འཕགས
པོའི་བདེན་པ་བཞི་པོ་དག།ཇི་ལྟ་བ་བཞིན་མ་མཐོང་བས།།ལམ་རིང་དུ་ནི་འཁོར་བར་གྱུར།།བདེན་པ་དེ་དག་མཐོང་ནས་ནི།།སྲིད་པའི་སྲེད་པ་བཅད་ནས་སུ།།འཁོར་བའི་སྐྱེ་བ་ཟད་པས་ན།།ད་ནི་སྲིད་པ་གཞན་མེད་དོ།།བཅོམ་ལྡན་འདས
ཀྱིས་དེ་སྐད་ཅེས་བཀའ་སྩལ་པ་དང་།དགེ་སློང་དེ་དག་ཡི་རངས་ཏེ།བཅོམ་ལྡན་འདས་ཀྱིས་གསུངས་པ་ལ་མངོན་པར་བསྟོད་དོ།།།།འཕགས་པ་བདེན་པ་བཞིའི་མདོ་རྫོགས་སོ།།།